
Pam mai Dyma Gyfnod Cyffrous i Ymuno â Bwrdd Cricket Wales

Helpu i Lunio Dyfodol Criced yng Nghymru
Mae Criced Cymru yn cychwyn ar un o'r cyfnodau mwyaf cyffrous yn ei hanes.
Wrth inni gyflawni ein strategaeth hirdymor, Criced: Camp i Bawb, rydym yn chwilio am Ymddiriedolwyr sydd am chwarae rhan allweddol wrth lunio dyfodol ein camp.
Yn dilyn cryfhau ein trefniadau llywodraethu, buddsoddi mewn cyfleusterau, ehangu cyfranogiad a meithrin partneriaethau cryfach ar draws chwaraeon Cymru, rydym bellach yn canolbwyntio ar gyflawni cam nesaf ein huchelgais – sef creu camp sy'n hygyrch, yn gynhwysol ac yn gynaliadwy ar gyfer cenedlaethau'r dyfodol.
Fel Ymddiriedolwr, byddwch yn darparu arweinyddiaeth strategol, her adeiladol a goruchwyliaeth annibynnol, gan helpu i lunio dyfodol criced yng Nghymru a'r effaith gadarnhaol y mae'n ei chael ar bobl a chymunedau. Wrth wneud hynny, byddwch yn ein helpu i wireddu ein gwerthoedd Gyda'n Gilydd, Arwain a Gofalu, gan sicrhau eu bod yn sail i bob penderfyniad a wnawn.

Ein Colofnau Strategol
Mae'r Bwrdd yn chwarae rhan hanfodol wrth gefnogi Criced Cymru i gyflawni ei strategaeth hirdymor drwy bum colofn strategol:
Pobl a Diwylliant
Creu sefydliad sy'n perfformio'n uchel, sy'n cael ei arwain gan werthoedd ac sy'n cael ei gefnogi gan bobl, gwirfoddolwyr ac arweinwyr rhagorol.
Clybiau Ffyniannus
Cefnogi clybiau a chynghreiriau cynaliadwy sy'n parhau i fod wrth galon cymunedau ledled Cymru.
Chwyldroi Criced Menywod a Merched
Creu mwy o gyfleoedd nag erioed o'r blaen i fenywod a merched chwarae, arwain a theimlo eu bod yn perthyn.
Cyfleusterau Addas i'r Diben
Buddsoddi mewn lleoedd croesawgar, hygyrch a chynaliadwy lle gall criced ffynnu.
Ffyrdd Cyffrous o Gymryd Rhan
Datblygu ffyrdd arloesol i bobl chwarae, gwirfoddoli, dyfarnu, cefnogi a mwynhau criced.
Mae Popeth a Wnawn yn Seiliedig ar Ein Sylfeini:
Diogelu
Creu amgylcheddau lle gall pawb fwynhau criced yn ddiogel ac yn hyderus.
Cydraddoldeb, Amrywiaeth a Chynhwysiant
Creu camp lle mae pawb yn teimlo eu bod yn cael croeso, yn cael eu gwerthfawrogi ac yn gallu perthyn.
Partneriaethau
Gweithio gyda chlybiau, gwirfoddolwyr, Clwb Criced Sir Morgannwg, Bwrdd Criced Cymru a Lloegr (ECB), Chwaraeon Cymru, awdurdodau lleol a chymunedau er mwyn cyflawni mwy gyda'n gilydd nag y gallem ar ein pennau ein hunain.

Y Gwahaniaeth y Gallech Chi Helpu i'w Wneud
Gyda'n gilydd, mae gennym gyfle i adeiladu un o'r cyrff llywodraethu mwyaf blaengar ac uchel ei barch ym maes chwaraeon yn y DU.
Fel Ymddiriedolwr, byddwch yn helpu i sicrhau:
· Bod mwy o bobl ledled Cymru yn mwynhau chwarae a chymryd rhan mewn criced.
· Bod clybiau ffyniannus yn parhau wrth galon eu cymunedau.
· Newid sylweddol ym maes criced menywod a merched.
· Llywodraethu, diogelu a diwylliant sefydliadol o'r safon uchaf.
· Cadernid ariannol a thwf cynaliadwy.
· Partneriaethau cryf sy'n sicrhau effaith barhaol i griced a chymunedau ledled Cymru.

Y Bwrdd Rydym yn ei Adeiladu
Yn Criced Cymru, credwn fod llywodraethu da yn golygu llawer mwy na goruchwylio yn unig. Mae'n ymwneud â stiwardiaeth – llywio dyfodol y gêm tra'n aros yn driw i'n diben.
Rydym yn adeiladu Bwrdd modern, amrywiol sy'n perfformio'n uchel ac sy'n gwerthfawrogi uchelgais, chwilfrydedd, cydweithio a her adeiladol. Credwn mai'r Byrddau cryfaf yw'r rhai sy'n dod â phrofiadau, safbwyntiau a sgiliau amrywiol ynghyd, wedi'u huno gan ymrwymiad cyffredin i wneud yr hyn sydd orau i griced a'r cymunedau rydym yn eu gwasanaethu.
P'un a ydych yn Gyfarwyddwr Anweithredol profiadol neu'n ystyried eich rôl Ymddiriedolwr gyntaf, rydym yn croesawu ceisiadau gan bobl sy'n dod â safbwyntiau newydd, profiadau bywyd amrywiol ac arbenigedd sy'n ategu cryfderau ein Bwrdd presennol.
Credwn fod gan griced y gallu i newid bywydau, cryfhau cymunedau ac ysbrydoli cenedlaethau'r dyfodol. Fel Ymddiriedolwr, gallwch helpu i sicrhau bod y cyfle hwnnw ar gael i bawb yng Nghymru.
Os yw'r weledigaeth hon yn apelio atoch, byddem wrth ein bodd yn clywed gennych.
Gyda'n Gilydd. Arwain. Gofalu.
Gyda'n gilydd, gallwn wireddu ein gweledigaeth o Criced: Camp i Bawb.

